Roland Bejko

Roland Bejko (lindur më 9 maj 1962) është politikan, pedagog dhe komentator politik shqiptar, anëtar i Partisë Demokratike të Shqipërisë dhe i Këshillit Kombëtar të PD.

 Jeta dhe arsimi 
Bejko është diplomuar në vitin 1991 për Gjuhë Shqipe dhe Letërsi në Universitetin e Gjirokastrës.  
Në periudhën 2003–2005 ka ndjekur një master në filozofi politike në Universiteti Paris 8|Universitetin Paris 8 në Francë.  
Gjatë viteve 2007–2008 ka qenë studenti i parë shqiptar që ka ndjekur École nationale d’administration|(ENA) në Strasburg për administrim publik. 

 Karriera 
Në vitet 2005–2007, Bejko mbajti postin e Prefektit të Beratit.  
Më pas ka shërbyer si këshilltar në Ministrinë e Brendshme, pranë ministrave Bujar Nishani dhe Flamur Noka.  

Në periudhën 2009–2011 është emëruar Drejtor i Përgjithshëm për Hartimin e Politikave të Pushtetit Vendor dhe Integrimit Evropian në Ministrinë e Brendshme. Gjatë kësaj kohe ai përfaqësoi Shqipërinë në delegacionin e Unionit për Mesdheun dhe mori pjesë si ekspert në negociatat për liberalizimin e vizave dhe procesin e integrimit në BE. 

Bejko ka përfaqësuar disa herë ministrinë e Brendshme në takime të OKB-së dhe NATO-s, ku ka mbajtur fjalime në emër të qeverisë shqiptare.  
Në vitin 2011 u largua nga Ministria për të punuar si pedagog në UET.

Ai ishte pjesë e grupit të punës për hartimin e ligjit nr.152/2013 “Për Nëpunësin Civil”, i cili ishte një nga kushtet për marrjen e statusit të vendit kandidat në BE.  
Në shkurt 2013, me propozim të Kryeministrit Sali Berisha, u emërua drejtori i parë i Shkollës së Administratës Publike, post që e mbajti deri në ardhjen në pushtet të qeverisë Rama. 

Përveç angazhimit politik, Bejko ka botuar artikuj dhe opinione në shtypin shqiptar, si dhe ka marrë pjesë në debate televizive mbi çështje politike, ekonomike, gjeopolitike, reforma administrative, fiskale dhe procesin e integrimit evropian.  
Ai ka dhënë mësim në universitete të ndryshme shqiptare, përfshirë Gjirokastrën, Elbasanin, UET, Luarasin, Albania University dhe Universitetin e Tiranës.

 Veprimtaria politike 
Roland Bejko është ndër themeluesit e Partisë Demokratike, ku mori pjesë në mbledhjen që zgjodhi komisionin nismëtar të drejtimit të saj.  
Është ndër themeluesit e degës së PD-së në Gjirokastër dhe i FRPD-së, ku ka shërbyer si kryetar i degës së Gjirokastrës dhe anëtar i kryesisë. Ka qenë disa herë anëtar i Këshillit Kombëtar të PD-së, ndërsa në periudhën 2002–2005 ishte pjesë e kryesisë së PDSH, si dhe nënkryetar i PD, gjatë kohës së Bashës.  

Bejko ka qenë disa herë kandidat për deputet në zgjedhjet parlamentare.

 Shih edhe 
 Partia Demokratike e Shqipërisë

 Referime 

Kategoria:Politikanë shqiptarë
Kategoria:Pedagogë shqiptarë
Kategoria:Partia Demokratike e Shqipërisë